Usein myös liesituuletin halutaan vaihtaa liesikuvuksi ja tämän takia muutetaan poistoputki huippuimuriksi. Näin saadaan keittiöstä hiljaisempi.
Jos halutaan muuttaa poistoputki huippuimuriksi, suosittelemme korvaamaan poistoputken kokonaisuudessaan VILPE-huippuimurilla. Tällöin kokonaisuus on testattu ja valmis paketti eikä johdotuksia tarvitse tehdä erikseen. Vain valmiilla komponentilla voidaan varmistua vedenpitävyydestä.Useimmiten käytetyn Ø 125 mm VILPE ilmanvaihdon poistoputken hatun paikalle voidaan asentaa VILPE S-sarjan huippuimuri VILPE E120S. Poistoputken hattu irrotetaan ja tilalle asennetaan imuri, joka kiinnitetään poistoputkeen imurin alaosasta kolmella ruuvilla.
Halkaisijaltaan 160 mm olevan poistoputken muuttaminen huippuimuriksi käyttäen VILPE E220S -imuria on hieman työläämpää; hatun vaihtamisen lisäksi poistoputken ja hatun välistä ruuvataan pois muovinen kartionmuotoinen ilmanohjain.Muutoskohteissa on huomioitava, että imurin sähköjohtoa varten on tehtävä erillinen läpivienti kattoon. Sähköjohtoa ei palomääräysten mukaan voi viedä ohjaimelle kanavistoa pitkin. Usein sähköjohtoa varten tehdään reikä muoviseen läpivientiin ja tiivistetään raot liima- ja saumausmassalla.HUOMIO! Muutoksiin ja asennukseen liittyvät sähkötyöt saa suorittaa vain sähköalan ammattilainen.